ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारतातील एकूण लसीकरण 11.72 कोटींहून अधिक, गेल्या 24 तासांत 27 लाख लसींच्या मात्रा देण्यात आल्या
देशभरात 26 कोटींपेक्षा जास्त चाचण्या करण्यात आल्या.
79% नव्या रूग्णांची नोंद 10 राज्यांत
जगातील सर्वात विशाल लसीकरण मोहिमेचा भाग असलेल्या लसीकरण मोहिमेद्वारे, देशभरात कोविड -19 च्या एकूण 11.72 कोटी लसींच्या मात्रा देण्याचा टप्पा आज ओलांडण्यात आला.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, एकूण 17,37,539 सत्रांद्वारे 11,72,23,509 लसींच्या एकत्रित मात्रा देण्यात आल्या.यापैकी 90,82,999 आरोग्य कर्मचाऱ्यांनी  लसीची पहिली मात्रा घेतली, 56,34,634 आरोग्य कर्मचाऱ्यांनी लसीची दुसरी मात्रा घेतली, 1,02,93,524, आघाडीच्या कर्मचाऱ्यांनी  लसीची पहिली मात्रा घेतली,51,52,891आघाडीच्या कर्मचाऱ्यांनी  लसीची दुसरी मात्रा घेतली, तर वयाची 60 वर्षे पूर्ण केलेल्या 4,42,30,842 लाभार्थ्यांना लसीची पहिली मात्रा 30,97,961 लाभार्थ्यांना , तसेच 45 ते 60 वर्षे वयोगटातील 3,87,41,890 लाभार्थ्यांना  तर 9,88,768 लाभार्थ्यांना लस देण्यात आली.
देशभरात आतापर्यंत दिलेल्या डोसांपैकी 59.63% डोस आठ राज्यांत दिले गेले आहेत.
गेल्या 24 तासांत एकूण 27 लाख लसींच्या मात्रा देण्यात आल्या.
काल,  लसीकरणाच्या 90 व्या दिवशी एकूण 27,30,359 लसींच्या मात्रा देण्यात आल्या. त्यात 39,280,सत्रांतून 21,70,144, लाभार्थ्यांना लसीची पहिली मात्रा देण्यात आली तर 5,60,215 लाभार्थ्यांना दुसरी मात्रा देण्यात आली.
देशभरात एकूण 26 कोटींपेक्षा जास्त चाचण्या करण्यात आल्या आणि पाॅझिटीव्हीटीचा सरासरी दर 5.42% इतका आहे.
भारतातील दैनंदिन, नवीन रुग्णसंख्येत भर पडत आहे. गेल्या 24 तासांत 2,17,353 नव्या रुग्णांची नोंद झाली.
महाराष्ट्र, उत्तरप्रदेश, दिल्ली, छत्तीसगड, कर्नाटक, मध्यप्रदेश,गुजरात,केरळ, तामिळनाडू आणि पश्चिम बंगाल या दहा राज्यांतील दैनंदिन कोविड बाधित रुग्णसंख्येत वाढ होताना दिसत आहे. एकूण बाधित रुग्णांपैकी 79.10% नवे रूग्ण या 10 राज्यांत आहेत.
महाराष्ट्राच्या दैनंदिन बाधित रुग्णांत, सर्वाधिक 61,695 नव्या रुग्णांची नोंद झाली. त्याखालोखाल उत्तरप्रदेशमधे 22,339 तर दिल्लीत 16,699 नव्या रूग्णांची नोंद झाली.
खालील आलेख सोळा राज्यांतील रुग्णसंख्येचा वाढत जाणारा कल दर्शवित आहे.
भारतातील सक्रीय बाधित रूग्णसंख्या आता 15,69,743 वर पोचली आहे. ही संख्या देशातील एकूण बाधित रुग्णांच्या 10.98% इतकी आहे. गेल्या 24 तासांत, बाधित रूग्णसंख्येत 97,866 सक्रीय रुग्णांची भर पडल्याची नोंद झाली आहे
महाराष्ट्र, छत्तीसगड, उत्तर प्रदेश, कर्नाटक आणि केरळ या पाच राज्यांत भारतातील एकूण सक्रीय रुग्णांपैकी 65.86% सक्रीय रुग्ण आहेत. देशातील एकूण सक्रीय रुग्णांपैकी 39.60% रूग्ण केवळ महाराष्ट्रात आहे.
भारतातील बरे झालेल्या रूग्णांची एकूण संख्या 1,25,47,866 इतकी आहे. देशाचा बरे होण्याचा राष्ट्रीय सरासरी दर 87.80% इतका आहे.
गेल्या 24 तासांत 1,18,302 रुग्ण बरे झाल्याची नोंद झाली आहे.
गेल्या 24 तासांत 1,185 मृत्यूंची नोंद झाली.
मृत्यु झालेल्यांपैकी 85.40% मृत्यु दहा राज्यांत झाले आहेत.महाराष्ट्रात सर्वाधिक मृत्यूंची नोंद झाली. त्याखालोखाल छत्तीसगडमध्ये 135 मृत्यूंची नोंद झाली.
दहा राज्ये/केंद्रशाषित प्रदेशांत, गेल्या 24 तासांत कोविड-19 मुळे एकाही म्रुत्यूची नोंद झाली नाही. यात लडाखत्रिपुरा, मेघालय, सिक्कीम, नागालँड, मिझोराम,मणीपूर,लक्षद्वीप,अंदमान आणि निकोबार बेटे आणि अरुणाचल प्रदेश यांचा समावेश आहे.
जलशक्ती मंत्रालय
पाण्याची उपलब्धता वाढवण्यासाठी आणि संवर्धनासाठी केंद्र सरकारने उचललेली पावले
नवी दिल्ली, 9 फेब्रुवारी 2023
केन्द्र सरकारने पाण्याची उपलब्धता, त्याचे संवर्धन आणि वितरण यासाठी अनेक पावले उचलली असून विविध योजना/कार्यक्रम सुरू केले आहेत. काही प्रमुख योजना/कार्यक्रमांचे तपशील खालीलप्रमाणे आहेत:
 एकात्मिक जलस्रोत विकास आणि व्यवस्थापनाद्वारे पाण्याचे संवर्धन, अपव्यय कमी करणे तसेच सर्व राज्यांमधे आणि राज्यभरात त्याचे अधिक न्याय्य वितरण सुनिश्चित करण्याच्या उद्देशाने राष्ट्रीय जल अभियान सुरू करण्यात आले आहे.
 अटल भूजल योजना, ही एक केंद्राच्या अखत्यारीतील योजना आहे. यात सामुदायिक सहभाग, मागणीनुसार कार्यवाही आणि शाश्वत भूजल व्यवस्थापनासाठी चालू असलेल्या योजनांचे अभिसरण यावर लक्ष केंद्रित केले आहे. ही योजना 1 एप्रिल 2020 पासून गुजरात, हरियाणा, कर्नाटक, मध्य प्रदेश, महाराष्ट्र, राजस्थान आणि उत्तर प्रदेश या सात राज्यांमध्ये लागू केली आहे.
 प्रत्येक शेताला पाणी
, प्रधानमंत्री कृषी सिंचन योजना , जलस्रोत योजनेची दुरुस्ती, नूतनीकरण आणि जीर्णोद्धार  या योजना सुरु करण्यात आल्या. जलस्रोतांमध्ये सुधारणा आणि पुनर्भरण करून सिंचन क्षमता पुनरुज्जीवन, टाकीची साठवण क्षमता वाढवणे, भूजल पुनर्भरण, पिण्याच्या पाण्याची उपलब्धता वाढवणे आदी याची अनेक उद्दिष्टे आहेत.
 केन्द्र सरकारने 25 जून 2015 रोजी देशभरातील निवडक 500 शहरे आणि महानगरांमध्ये आर्थिक वर्ष 2015-2016 ते आर्थिक वर्ष 2019-2020 पर्यंत 5 वर्षांच्या कालावधीसाठी अमृत, अर्थात अटल कायाकल्प आणि शहरी परिवर्तन अभियान सुरू केले. पायाभूत प्रकल्प पूर्ण करण्यासाठी याला मुदतवाढ दिली आहे.
 केन्द्र सरकार , राज्यांच्या भागीदारीद्वारे ऑगस्ट, 2019 पासून
जल जीवन मिशन-हर घर जल अभियान राबवत आहे. प्रत्येक ग्रामीण कुटुंबाला 2024 पर्यंत नळ जोडणीद्वारे नियमित आणि दीर्घकालीन तत्वावर, विहित गुणवत्तेचे  पुरेशा प्रमाणात  पिण्यायोग्य पाणी उपलब्ध करून देणे हे याचे उद्दिष्ट आहे.
 जलशक्ती अभियान-I  2019 मध्ये जलसंधारण आणि जलसंपदा व्यवस्थापनाला चालना देण्यासाठी 256 पाणी टंचाईग्रस्त जिल्ह्यांमध्ये सुरू करण्यात आले होते. यासाठी जलसंधारण आणि पावसाच्या पाण्याची साठवणूक, पारंपरिक जलसंधारण आणि जलसंपदा तसेच इतर जलकुंभ/ टाक्या, बोअरवेलचा पुनर्वापर आणि पुनर्भरण, पाणलोट विकास आणि सघन वनीकरण यावर लक्ष केन्द्रित करण्यात आले.
भूगर्भातील पाण्याचा ऱ्हास नियंत्रित करण्यासाठी आणि पावसाच्या पाण्याची साठवणूक/संवर्धन करण्यासाठी केंद्र सरकारने उचललेली इतर काही पावले URL वर उपलब्ध आहेत:
http://jalshakti-dowr.gov.in/sites/default/files/Steps_to_control_water_depletion_Feb2021.pdf
याव्यतिरिक्त, 15 व्या वित्त आयोगाने 2021-22 ते 2025-26 च्या आपल्या अहवालात पाणी आणि स्वच्छताविषयक कामांसाठी 60 टक्के अनुदान राखून ठेवले आहे. ग्रामीण स्थानिक स्वराज्य संस्था/पंचायती राज संस्थांद्वारे यातील 50 टक्के अनुदान पाण्यासाठी वापरण्यात येणार आहे.
जलशक्ती राज्यमंत्री प्रल्हाद सिंह पटेल यांनी आज लोकसभेत एका लेखी उत्तरात ही माहिती दिली.
S.Patil/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 344
इलेक्ट्रॉनिक्स आणि माहिती तंत्रज्ञान मंत्रालय
मोबाईल फोन्स आणि इलेक्ट्रोनिक उपकरणाच्या क्षेत्रात नवे युग आणण्यासाठी पीएलआय योजना
पीएलआय योजनेअंतर्गत आलेल्या 16 पात्र इलेक्ट्रोनिक्स आणि माहिती तंत्रज्ञान कंपन्यांना इलेक्ट्रोनिक्स आणि माहिती तंत्रज्ञान मंत्रालयाची मंजुरी
पीएलआय योजना मोबाईल आणि इलेक्ट्रॉनिक्स उपकरण क्षेत्रात अत्यंत यशस्वी होणार- रवीशंकर प्रसाद
नवी दिल्ली, 6 ऑक्टोबर 2020
इलेक्ट्रोनिक्स आणि माहिती-तंत्रज्ञान मंत्रालयाने एलआय योजनेअंतर्गत 16 पात्र अर्जदार कंपन्यांना मंजुरी दिली आहे. उत्पादन संलग्न प्रोत्साहन योजनेअंतर्गत, एक एप्रिल २०२० पासून या कंपन्याना इलेक्ट्रोनिक उत्पादने निर्माण करण्याची परवानगी देण्यात आली आहे. त्यांच्या वाढीव विक्रीवर 4 ते 6 टक्के सवलत दिली जाणार आहे. ही योजना पाच वर्षांसाठी लागू असेल.
या योजनेअंतर्गत देशी आणि परदेशी कंपन्यांकडून अनेक आवेदने आली होती, हा प्रतिसाद अभूतपूर्व असल्याचे, इलेक्ट्रोनिक्स आणि माहिती तंत्रज्ञान मंत्री रवी शंकर प्रसाद यांनी म्हटले आहे.
मोबाईल उद्योगाने भारताच्या उत्पादन क्षेत्रात दाखवलेला विश्वास उमेद वाढवणारा असून पंतप्रधान नरेंद्र मोदी यांच्या आत्मनिर्भर भारताला पाठबळ देणारा आहे. या योजनेच्या माध्यमातून देशात इलेक्ट्रोनिक्स उत्पादनांची एक भक्कम व्यवस्था विकसित केली जाईल तसेच जागतिक मूल्यसाखळीशी ती जोडली जाईल, असा विश्वास रवीशंकर यांनी व्यक्त केला.
या योजनेअंतर्गत, सॅमसंग,फॉक्सकाँन हॉन हाय, रायजिंग स्टार, अशा परदेशी कंपन्यांना परवानगी मिळाली आहे.
तर भारतातील लावा, भगवती , पजेत इलेक्ट्रोनिक्स, युटीएल नियोलंस आणि ऑप्टीमस इलेक्ट्रोनिक्स अशा कंपन्यांना मंजुरी देण्यात आली आहे. या कंपन्यांनी आपल्या उत्पादन क्षेत्राचा विकास करत, राष्ट्रीय स्तरावर अग्रगण्य कंपन्या म्हणून नाव मिळवावे, अशी अपेक्षा आहे.
तसेच या कंपन्यांनी निर्यातक्षमताही वाढवावी अशी अपेक्षा आहे. येत्या पाच वर्षात अपेक्षित अशा 10,50,000 कोटी रुपयांच्या उत्पादनापैकी 6,50,000 कोटी रुपयांच्या उत्पादित वस्तू निर्यातीत योगदान देतील.
या योजनेअंतर्गत मंजूर झालेल्या कंपन्या भारतात सुमारे 11,000 कोटी रुपयांची अतिरिक्त गुंतवणूकही आणतील, अशी अपेक्षा आहे. तसेच या योजनेअंतर्गत येत्या पाच वर्षात देशात 2 लाखांपेक्षा जास्त प्रत्यक्ष रोजगार संधी उपलब्ध होतील, अशी अपेक्षा आहे.
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 280
शिक्षण मंत्रालय
इयत्ता बारावीची परीक्षा आणि व्यावसायिक अभ्यासक्रमांच्या प्रवेश परीक्षा घेण्यासंदर्भात चर्चा करण्यासाठी उद्या राज्ये/केंद्रशासित प्रदेशांशी उच्चस्तरीय बैठक
केंद्रीय शिक्षणमंत्र्यांनी सर्व राज्ये/केंद्रशासित प्रदेशांना परीक्षा आयोजित करण्याबाबत लिहिले पत्र
संरक्षणमंत्री राजनाथ सिंह यांच्या अध्यक्षतेखाली ही बैठक होणार
नवी दिल्ली, 22 मे 2021
बारावीच्या परीक्षा आणि व्यावसायिक अभ्यासक्रमांच्या प्रवेश परीक्षा घेण्यासंदर्भातील प्रस्तावांवर चर्चा करण्यासाठी सर्व राज्ये/केंद्रशासित प्रदेशांचे शिक्षण मंत्री, शिक्षण सचिव आणि राज्य परीक्षा मंडळाचे अध्यक्ष आणि भागधारक यांच्यासोबत उद्या एक उच्चस्तरीय आभासी बैठकीचे आयोजन केले आहे.
केंद्रीय शिक्षणमंत्री रमेश पोखरियाल ‘निशंक’, केंद्रीय महिला आणि बालकल्याण स्मृती झुबीन इराणी आणि केंद्रीय माहिती आणि प्रसारण मंत्री प्रकाश जावडेकर यांच्या उपस्थितीत संरक्षण मंत्री राजनाथ सिंह यांच्या अध्यक्षतेखाली ही बैठक होणार आहे.
केंद्रीय शिक्षणमंत्री रमेश पोखरियाल यांनी ‘निशंक’ यांनी राज्ये/केंद्रशासित प्रदेशांना लिहिलेल्या पत्रात म्हटले आहे की, विद्यार्थ्यांची तसेच शिक्षकांची सुरक्षितता आणि सुरक्षा विचारात घेऊन, शालेय शिक्षण आणि साक्षरता विभाग, शिक्षण मंत्रालय आणि सीबीएसई, परीक्षा आयोजित करण्यासंदर्भात पर्याय शोधत आहेत. परीक्षांच्या तारखा निश्चित करण्यासंदर्भात उच्च शिक्षण विभागाचा उच्च शिक्षण संस्थांशी विचारविनिमय सुरु आहे.
पत्रात नमूद केले आहे की, कोविड -19 महामारीचा शिक्षण क्षेत्रासह विशेषत: बोर्डाच्या परीक्षा आणि प्रवेश परीक्षेसह विविध क्षेत्रांवर परिणाम झाला आहे. सद्यपरिस्थिती लक्षात घेता, जवळपास सर्व राज्य शिक्षण मंडळे, सीबीएसई आणि आयसीएसई यांनी 2021च्या इयत्ता बारावीच्या परीक्षा पुढे ढकलल्या आहेत. त्याचप्रमाणे, राष्ट्रीय परीक्षा संस्था  आणि राष्ट्रीय परीक्षा घेणार्या अन्य संस्थांनीही व्यावसायिक अभ्यासक्रमांच्या प्रवेशासाठीच्या प्रवेश परीक्षा पुढे ढकलल्या आहेत.
बारावीच्या परीक्षा आयोजित करण्याचा परिणाम राज्य शिक्षण मंडळाच्या परीक्षा आणि देशभरातील इतर प्रवेश परीक्षांवर होतो. यासंदर्भात विद्यार्थ्यांमध्ये असलेली अनिश्चितता दूर करण्यासाठी, देशातील सर्व विद्यार्थ्यांच्या हितासाठी विविध राज्य सरकारांच्या आणि केंद्रशासित प्रदेशांच्या प्रशासनाकडून मिळणाऱ्या माहितीच्या आधारावर इयत्ता बारावीच्या सीबीएसई परीक्षांविषयी निर्णय विचारात घेणे योग्य आहे.
पोखरियाल यांनी ट्विटरद्वारे सर्व भागधारक - विद्यार्थी, पालक, शिक्षक आणि इतरांकडून यासंदर्भात माहिती मागवली आहे.
S.Tupe/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 237
भारतीय निवडणूक आयोग
कोविड-19 दरम्यान सार्वत्रिक निवडणूक/ पोट निवडणुका आयोजित करण्याबाबत मार्गदर्शक सूचना
भारतीय निवडणूक आयोगाने कोविड-19 च्या परिस्थितीत सार्वत्रिक निवडणूक/पोटनिवडणुका आयोजित करण्यासंबंधी व्यापक मार्गदर्शक सूचनांना मान्यता दिली आहे. या मार्गदर्शक सूचना https://eci.gov.in/files/file/12167-guidelines-for-conduct-of-general-electionbye-election-during-covid-19/ या संकेतस्थळावर उपलब्ध आहेत.
देशातील कोविड-19 संक्रमण परिस्थिती पाहता, केंद्रीय गृहमंत्रालय आणि केंद्रीय आरोग्य आणि कुटुंबकल्याण मंत्रालय वेळोवेळी नियमावली जाहीर करत आहे. केंद्रीय गृहमंत्रालयाच्या अगदी अलिकडील म्हणजेच 29 जुलै 2020 च्या अध्यादेशात देशभरासाठी सर्वसमावेशक मार्गदर्शक सूचना/निर्देश जारी केले आहेत. तसेच केंद्रीय आरोग्य आणि कुटुंब कल्याण मंत्रालयाने निर्जंतुकीकरण, स्वच्छता आणि कोविड-19 च्या प्रसाराच्या प्रतिबंधासाठी मानक प्रणाली जाहीर केली आहे.
याअगोदर, निवडणूक आयोगाने 17 जुलै 2020 रोजी, राष्ट्रीय/राज्य राजकीय पक्षांची मते/सूचना 31 जुलै 2020 पर्यंत मागवल्या होत्या, नंतर राजकीय पक्षांच्या विनंतीनुसार ही मुदत 11 ऑगस्ट 2020 पर्यंत वाढवण्यात आली होती. आयोगाने विविध राजकीय पक्षांची आणि राज्य, केंद्रशासित प्रदेशांतील निवडणूक अधिकाऱ्यांची निवडणूक प्रचार आणि सार्वजनिक सभा संदर्भातील मते/सूचना विचारात घेतल्या.
मार्गदर्शक सूचनांची ठळक वैशिष्ट्ये:
उमेदवारी अर्ज दाखल करण्यासाठी उमेदवारांसोबत येणार्या व्यक्तींची संख्या आणि वाहनांची संख्या यात आयोगाने सुधारणा केली आहे. तसेच ऑनलाईन उमेदवारी अर्ज आणि प्रतिज्ञापत्र भरुन संबंधित रिटर्निंग अधिकाऱ्यासमोर प्रिंट काढून दाखल करण्याची सुविधा देण्यात आली आहे. प्रथमच, निवडणूक लढवणाऱ्या उमेदवारांना अनामत रक्कम भरण्यासाठी ऑनलाईन सुविधेचा पर्याय देण्यात आला आहे. प्रतिबंधित क्षेत्रासंबंधीचे नियम लक्षात घेता, आयोगाने प्रचारासाठी उमेदवारासह केवळ पाच व्यक्तींना परवानगी दिली आहे. केंद्रीय गृह मंत्रालय/राज्यांनी प्रतिबंधित क्षेत्रासंबंधी प्रसिद्ध केलेल्या सूचनांनुसार योग्य सूचनांसह सार्वजनिक सभा आणि रोड शोसाठी परवानगी देण्यात येईल. फेस मास्क, सॅनिटायजर, थर्मल स्कॅनर्स, ग्लोव्हज, फेस शिल्ड आणि पीपीई कीटस आणि योग्य ते शारिरीक अंतर राखण्याच्या नियमांचे निवडणूक प्रक्रियेदरम्यान पालन करावे लागेल. प्रत्येक मतदाराला मतदार रजिस्टरवर सही करण्यावेळी आणि ईव्हीएमचे बटन दाबतेवळी ग्लोव्हज पुरवण्यात येतील.
संबंधित राज्ये/केंद्रशासित प्रदेशांचे मुख्य निवडणूक अधिकारी, स्थानिक परिस्थिती विचारात घेऊन या मार्गदर्शक सूचनांचे पालन करून प्रतिबंधात्मक उपाययोजनांबाबत सर्वसमावेशक राज्य/जिल्हा आणि विधानसभा निवडणुकींसाठी निवडणूक योजना तयार करतील. संबंधित राज्य केंद्रशासित प्रदेशातील कोविड-19 संबंधित नोडल अधिकाऱ्याशी सल्लामसलत करुन या योजना तयार केल्या जातील.
रेल्वे मंत्रालय
भारतीय रेल्वेच्या आणखी 40 विशेष दुतर्फा गाड्या 12 सप्टेंबर 2020 पासून धावणार
12मे 2020 पासून सुरू असलेल्या विशेष राजधानी प्रकारच्या 30 गाड्या आणि 01जुन 2020 पासून सुरू झालेल्या 200 विशेष मेल एक्स्प्रेस व्यतिरिक्त या गाड्या असतील 
या सगळ्या पूर्णपणे आरक्षित रेल्वेगाड्या असतील
नवी दिल्ली, 5 सप्टेंबर 2020
रेल्वे मंत्रालयाने  आरोग्य आणि कुटुंबकल्याण मंत्रालय  आणि गृहमंत्रालयाशी  सल्लामसलत करून 40 दुतर्फा विशेष रेल्वेगाड्या  12 सप्टेंबर 2020 पासून चालविण्याचा निर्णय घेतला आहे. परिशिष्ठामध्ये सविस्तर उल्लेख केल्याप्रमाणे या 40 रेल्वेगाड्या चालविण्यात येणार आहेत.  या रेल्वेगाड्यांसाठीचे आरक्षण 10 सप्टेंबर 2020 पसून सुरू होणार आहे. या पूर्णपणे आरक्षित गाड्या असतील.
12-05 - 2020 पासून यापूर्वीच सुरू करण्यात आलेल्या राजधानी पद्धतीच्या 30 विशेष रेल्वेगाड्या आणि 200 विशेष मेल एक्स्प्रेस  रेल्वेगाड्यांच्या शिवाय या गाड्या नव्याने धावणार आहेत.
हे लक्षात घेतले पाहिजे की, 12-05-2020 पासून सुरू झालेल्या भारतीय रेल्वेच्या राजधानी पद्धतीच्या 30 विशेष रेल्वेगाड्या धावत आहेत आणि 01-06-2020 पासून सुरू झालेल्या विशेष मेल एक्स्प्रेस पद्धतीच्या 200 गाड्या  सध्या धावत आहेत.
B.Gokhale/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177
पंतप्रधान कार्यालय
अमेरिकन काँग्रेसच्या शिष्टमंडळाने पंतप्रधान नरेंद्र मोदी यांची घेतली भेट
भारत-अमेरिका संबंधांसाठी अमेरिकन काँग्रेस करत असलेल्या सातत्यपूर्ण आणि द्विपक्षीय सहकार्याची पंतप्रधानांनी केली प्रशंसा
पंतप्रधानांनी जूनमधील त्यांच्या ऐतिहासिक अमेरिका दौऱ्याची आठवण काढली ज्यात त्यांनी काँग्रेसला दुसऱ्यांदा संबोधित केले होते
पंतप्रधान आणि अमेरिकन शिष्टमंडळाने यावेळी सामायिक लोकशाही मूल्ये, कायद्याप्रति आदर आणि दोन्ही देशांच्या जनतेमधील मजबूत संबंध अधोरेखित केले
नवी दिल्ली, 16 ऑगस्ट 2023
अमेरिकेच्या प्रतिनिधीगृहातील आठ सदस्यांच्या शिष्टमंडळाने आज पंतप्रधान नरेंद्र मोदी यांची भेट घेतली.
शिष्टमंडळात इंडिया कॉकसचे डेमोक्रॅटिक सह-अध्यक्ष रोहित खन्ना, इंडिया कॉकसचे रिपब्लिकन सह-अध्यक्ष माइक वॉल्ट्ज, प्रतिनिधी एड केस, कॅट कॅमॅक, डेबोरा रॉस, जास्मिन क्रॉकेट, रिच मॅककॉर्मिक आणि श्री ठाणेदार यांचा समावेश होता.
भारतात शिष्टमंडळाचे स्वागत करताना, पंतप्रधानांनी भारत-अमेरिका संबंधांना अमेरिकन काँग्रेसकडून दिल्या जात असलेल्या सातत्यपूर्ण आणि द्विपक्षीय समर्थनाची प्रशंसा केली.
अध्यक्ष बायडेन यांच्या निमंत्रणावरून जूनमध्ये केलेल्या अमेरिकेच्या ऐतिहासिक दौऱ्याची पंतप्रधानांनी आठवण काढली. या दौऱ्यात त्यांना अमेरिकन काँग्रेसच्या संयुक्त अधिवेशनाला दुसऱ्यांदा संबोधित करण्याची संधी मिळाली होती .
भारत-अमेरिका व्यापक जागतिक धोरणात्मक भागीदारी सामायिक लोकशाही मूल्ये, कायद्याप्रति आदर आणि जनतेमधील मजबूत संबंधांवर आधारित असल्याचे पंतप्रधान आणि अमेरिकन शिष्टमंडळाने अधोरेखित केले .S.Kakade/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
प्रख्यात संतूर वादक पंडित शिवकुमार शर्मा यांच्या निधनाबद्दल पंतप्रधानांनी व्यक्त केला शोक
नवी दिल्ली, 10 मे 2022
प्रख्यात संतूरवादक पंडित शिवकुमार शर्मा यांच्या निधनाबद्दल पंतप्रधान नरेंद्र मोदी यांनी तीव्र शोक व्यक्त केला आहे.
आपल्या ट्विट संदेशात पंतप्रधान म्हणाले;
"पंडित शिवकुमार शर्माजी यांच्या निधनाने सांस्कृतिक जगतात पोकळी निर्माण झाली आहे. त्यांनी संतूरला जागतिक स्तरावर लोकप्रियता मिळवून दिली. त्यांचे संगीत येणाऱ्या पिढ्यांना मोहवत राहील. त्यांच्याशी झालेला संवाद मला आठवतोय. त्यांच्या कुटुंबिय आणि चाहत्यांप्रति सहवेदना व्यक्त करतो. ओम शांती."Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
जैवतंत्रज्ञान क्षेत्रात भारत आणि ब्राझील यांच्यातल्या सामंजस्य कराराबाबत मंत्रिमंडळाला माहिती
नवी दिल्ली, 15 एप्रिल 2019
भारत आणि ब्राझील यांच्यात मे 2018 मधे स्वाक्षऱ्या करण्यात आलेल्या सामंजस्य कराराची पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाला माहिती देण्यात आली.
भारत आणि ब्राझील यांच्यात विज्ञान आणि तंत्रज्ञान क्षेत्रात नाविन्यता आणि कल्पकता या क्षेत्रात सहकार्य करण्याच्या दृष्टीने द्विपक्षीय संबंध मजबूत करण्यासाठी या करारावर स्वाक्षऱ्या करण्यात आल्या होत्या. जैवतंत्रज्ञान शिक्षण, प्रशिक्षण आणि संशोधन क्षेत्रात ठोस धोरणात्मक आराखडा विकसित करणे हा याचा उद्देश आहे.
जैव औषध आणि आरोग्य, जैव-इंधन आणि जैव उर्जा, जैवविविधता, नॅनोटेक्नॉलॉजी या क्षेत्रात प्रामुख्याने सहकार्य करण्यात येणार आहे.
N.Sapre/N.Chitale/D.Rane
(Visitor Counter : 58
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्ययावत माहिती
राज्ये आणि केंद्रशासित प्रदेशांना सुमारे 203.45 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 2.27 कोटींपेक्षा अधिक न वापरलेल्या उपयोगी लस मात्रा शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाच्या सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसींचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
2,03,45,65,325
|
|
BALANCE AVAILABLE
|
|
2,27,79,350
केंद्र सरकारने सुमारे 203.45  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
2.27  कोटी न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
राष्ट्रपती कार्यालय
इटलीच्या पंतप्रधानांनी घेतली राष्ट्रपतींची भेट
नवी दिल्ली, 2 मार्च 2023
इटलीच्या पंतप्रधान जॉर्जिया मेलोनी यांनी आज  राष्ट्रपती भवनात भारताच्या राष्ट्रपती, द्रौपदी मुर्मू यांची भेट घेतली.
पहिल्यांदाच भारत दौऱ्यावर आलेल्या इटलीच्या पंतप्रधानांचे स्वागत करताना राष्ट्रपती म्हणाल्या की, एका तरुण आणि आत्मविश्वासी महिलेला इटलीचे नेतृत्व करताना पाहून त्यांना आनंद झाला. मेलोनी या केवळ इटलीच्या पहिल्या महिला पंतप्रधान नाहीत तर त्यांच्या देशाच्या सर्वात तरुण पंतप्रधान देखील आहेत असे त्यांनी नमूद केले.
राष्ट्रपती म्हणाल्या की, भारत आणि इटलीमध्ये उत्तम मैत्रीपूर्ण संबंध आहेत. आधुनिक आणि परिपक्व लोकशाही म्हणून, भारत आणि इटली कायद्याचे राज्य, मानवी हक्कांचा आदर आणि सर्वसमावेशक विकासावर आधारित आर्थिक विकास साधण्यासाठी वचनबद्ध आहेत. या भेटीमुळे भारत-इटली द्विपक्षीय संबंध पुन्हा बळकट होतील, असा विश्वास त्यांनी व्यक्त केला.
राष्ट्रपती म्हणाल्या की, इटली हा भारताच्या प्रमुख आर्थिक भागीदारांपैकी एक आहे. स्वच्छ ऊर्जा, विज्ञान आणि तंत्रज्ञान, अन्न प्रक्रिया आणि पायाभूत सुविधा या क्षेत्रांमध्ये भारत आणि इटली यांच्यातील भागीदारी चांगली प्रगती करत असल्याचे त्यांनी नमूद केले. इटालियन कंपन्यांना भारतातील संधींचा सर्वोत्तम वापर करण्यासाठी त्यांनी आमंत्रित केले.
जी-20 च्या भारताच्या अध्यक्षतेखाली आणि जी-7 च्या इटलीच्या आगामी अध्यक्षतेखाली, आरोग्यसेवा, हवामान बदल आणि डिजिटल तंत्रज्ञान यासारख्या परस्पर हिताच्या क्षेत्रात भारत आणि इटलीमध्ये एकत्र काम करण्याची क्षमता आहे असे राष्ट्रपतींनी सांगितले.
S.Bedekar/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 144
उपराष्ट्रपती कार्यालय
महिला मुष्टीयोध्यांचा राज्यसभेत सभापतींकडून आज सत्कार
नवी दिल्ली, 28 मार्च 2023
राज्यसभेत उपराष्ट्रपतींनी केलेले संपूर्ण निवेदन :
"माननीय सभासदहो,
हा आपल्या सर्वांसाठीच अभिमानाचा क्षण आहे नवी दिल्लीत 15 ते 26 मार्च 2023 या कालावधीत झालेल्या महिला जागतिक मुष्टीयुद्ध स्पर्धेत आपल्या महिला मुष्टीयोध्यांनी चार सुवर्णपदके जिंकून इतिहास घडवला आहे.
निखत झरीन
लवलीना बोर्गेहेन
नीतू घांगस
आणि स्वीटी बोरा
या सर्व खेळाडूंचे हार्दिक अभिनंदन. त्यांचे अभूतपूर्व यश भारताचे भवितव्य शिखरावर नेत, तरुण उदयोन्मुख खेळाडूंना प्रेरणा देईल.
त्यांचे यश हे कष्ट, निश्चय हिम्मत आणि दैदीप्यमान कौशल्याचे प्रदर्शन यातून आले आहे. स्त्रीशक्तीच्या पुनर्स्थापनेचे हे युग आहे, हे या महिला मुष्टीयोध्यांनी सिद्ध केले आहे.
त्यांच्या यशामळे क्रीडा आणि खेळाडूंच्या क्षेत्रामधील आपले सातत्यपूर्ण प्रभावी अस्तित्व प्रतिबिंबित होते. या संपूर्ण सभागृहाच्या वतीने तसेच मी आपल्या सर्व देशवासीयांचा आनंद व्यक्त करत आहोत.
आपल्या यशस्वी मुष्टीयोध्यांचे अभिनंदन आणि त्यांना त्यांच्या भविष्यातील यशासाठी शुभेच्छा. त्यांचे प्रशिक्षक आणि सहाय्यक कर्मचारी वर्गाचे अभिनंदन.
R.Aghor/V.Sahjrao/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 94
पर्यटन मंत्रालय
“भारतातील पक्षीनिरीक्षण” या देखो अपना देश वेबिनारचे आयोजन
भारतातील पक्षी आणि पक्षी निरीक्षणातील संधी या विषयावर लक्ष केंद्रित करून पर्यटन मंत्रालयाने आज “भारतातील पक्षी” या शीर्षकाखाली देखो अपना देश वेबिनारचे आयोजन केले होते. भारताची जैवविविधता ही जगातील सर्वात श्रीमंत जैवविविधतांपैकी एक आहे. भारतात अगदी हिमालयापासून ते वाळवंट, किनारपट्टी, वर्षावन आणि उष्णकटिबंधीय बेटे सर्व भौगोलिक परिस्थिती आहे; भारत पृथ्वीवर आढळणाऱ्या जवळजवळ सर्व पारीस्थितिक -प्रांतांचे प्रतिनिधित्व करतो आणि त्यात भारतीय निलपंख , धनेश , सारस क्रौंच, माळढोक , सुतार पक्षी , खंड्या  आणि इतर बर्याच प्रकारच्या 1300 हून अधिक जातीचे पक्षी आहेत.
निसर्गशास्त्रज्ञ, वन्यजीव छायाचित्रकार आणि अभ्यासात रस असलेले चित्रपटनिर्माता सौरभ सावंत यांनी वेबिनारमध्ये विशिष्ट प्रदेशातील किंवा कालखंडातील लुप्त होत चाललेल्या प्राण्यांच्या विविध जातींचे सादरीकरण केले.
भारतीय संस्कृतीत पक्षी फार महत्वाची भूमिका बजावतात. पौराणिक कथांमध्ये, विविध पक्षी देवी-देवतांचे वाहन असल्याचा उल्लेख आढळतो. पक्षी युगानुयुगांपासून मनुष्याच्या अगदी जवळ आहेत आणि अश्म युगापासून ते आधुनिक युगापर्यंत मनुष्याच्या जीवनासाठी पक्षी नेहमीच प्रेरणादायक राहिले आहे. अश्म युगातील दगडावरील चित्रकला, गुहेमधील चित्रकल, मुगल चित्रकलेपासून ते आधुनिक काळातील चित्रकला, या सगळ्यामध्ये पक्षी अविभाज्य भाग आहे.
पक्षी आणि पक्षी निरीक्षण केवळ आपल्याला समजूतदार बनवत नाहीत तर आपल्याला निसर्ग आणि स्थानिक समुदायाजवळ देखील घेऊन जातात. पक्षी पर्यटन हा जगातील अब्जावधी डॉलरचा उद्योग आहे. पक्षी निरीक्षणाच्या मुख्य उद्देशाने दरवर्षी लाखो आंतरराष्ट्रीय सहलींचे आयोजन केले जाते आणि हिमालयापासून ते वाळवंटापर्यंत आणि अगदी पश्चिम घाट, दक्षिण द्वीपकल्प, गंगेचा मैदानी प्रदेश, ईशान्य विभाग व बेटांपर्यंतच्या वेगवेगळ्या भूप्रदेशांच्या विविध जैव-भौगोलिक परिस्थितीमुळे भारतात पक्षी पर्यटनाच्या प्रचंड क्षमता आहेत. भारतात सस्तन प्राणी,पक्षी, सरपटणारे प्राणी, उभयचर प्राणी आणि फुलपाखरे यांच्या अंदाजे 91,000 प्रजाती आहेत. जगात पक्ष्यांच्या 11,000 प्रजाती असून भारतात त्यातील 1,300 प्रजाती आढळतात.
अतिरिक्त महासंचालक रुपिंदर ब्रार यांनी वेबिनारची सांगता करताना भारताच्या जैव-विविधतेविषयी आणि पर्यटनामुळे आपण स्थानिक समुदायाशी कसे जोडले जातो याविषयी माहिती दिली.
देखो अपना देश वेबिनर आता https://www.youtube.com/channel/UCbzIbBmMvtvH7d6Zo_ZEHDA/featured वर उपलब्ध आहेत.
M.Chopade/S.Mhatre/P.Kor